AMARIN เข้าเก็บหุ้นเพิ่มทุนในบ.ย่อย “อมรินทร์ เทเลวิชั่น” หวังคงสัดส่วนการถือหุ้น 99.99%
AMARIN เข้าเก็บหุ้นเพิ่มทุนในบ.ย่อย “อมรินทร์ เทเลวิชั่น” จำนวน 6 ล้านหุ้น มูลค่า 600 ลบ. หวังคงสัดส่วนการถือหุ้น 99.99%
20 ธ.ค. 2559

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) หรือ AMARIN ระบุว่า ตามที่ที่ประชุมคณะกรรมการบริษัท วานนี้ (19 ธ.ค.) ได้มีมติให้บริษัทซื้อหุ้นสามัญเพิ่มทุนในบริษัท อมรินทร์ เทเลวิชั่น จำกัด ซึ่งเป็นบริษัทย่อยที่บริษัทได้ลงทุนโดยการถือหุ้นจำนวน 11,999,640 หุ้น จากจำนวน 12,000,000 หุ้น คิดเป็นสัดส่วนร้อยละ 99.997 ของทุนจดทะเบียนของอมรินทร์เทเลวิชั่น โดยอมรินทร์เทเลวิชั่น เพิ่มทุนจดทะเบียนจาก 1,200,000,000 บาท ให้เป็นทุนจดทะเบียน 1,800,000,000 บาท กล่าวคือ ให้เพิ่มทุนจดทะเบียนอีก จำนวน 600,000,000 บาท โดยการออกหุ้นสามัญใหม่จำนวน 6,000,000 หุ้น มูลค่าที่ตราไว้หุ้นละ 100 บาท เพื่อจัดสรรและเสนอขายหุ้นให้แก่ผู้ถือหุ้นเดิมตามสัดส่วนการถือหุ้น โดยอมรินทร์เทเลวิชั่น เพื่อนำเงินเพิ่มทุนไปใช้เป็นเงินทุนหมุนเวียน
ดังนั้น เพื่อคงสัดส่วนการถือหุ้นของบริษัทในอมรินทร์เทเลวิชั่น บริษัทจึงได้ซื้อหุ้นสามัญเพิ่มทุนในอมรินทร์เทเลวิชั่นเพิ่มอีกจำนวน 5,999,820 หุ้น มูลค่าที่ตราไว้หุ้นละ 100.00 บาท เป็นจำนวนเงิน 599,982,000 บาท ซึ่งทำให้บริษัทถือหุ้นในอมรินทร์เทเลวิชั่น รวมทั้งสิ้นจำนวน 17,999,460 หุ้น คิดเป็นอัตราร้อยละ 99.997 ของทุนจดทะเบียนของอมรินทร์เทเลวิชั่น